
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  27  februarie  2007               

Pl-x  82/2007                      


A V I Z

                  asupra propunerii legislative privind înfiinţarea Şcolii Naţionale de Sănătate Publică şi Management Sanitar
               În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind înfiinţarea Şcolii Naţionale de Sănătate Publică şi Management Sanitar, trimisă cu adresa nr. Pl-x  82 din 19 februarie 2007  şi înregistrată cu nr.31/157 din 20 februarie 2007.
 
 Senatul, în calitate de primă Cameră sesizată, a respins propunerea legislativă, în şedinţa din 15 februarie 2007.
 În conformitate cu dispoziţiile art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.
            Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din  27   februarie 2007.

            Membrii comisiei au examinat propunerea legislativă supusă avizării, expunerea de motive, punctul de vedere al Guvernului transmis cu adresa nr.3254 din 26.10.2006, prin care nu susţine adoptarea acestei iniţiative legislative şi avizul favorabil, cu unele observaţii şi propuneri, al Consiliului Legislativ, transmis cu adresa nr. 595 din 25.05.2005.
            Propunerea  legislativă are ca obiect de reglementare înfiinţarea Şcolii Naţionale de Sănătate Publică şi Management Sanitar, prin reorganizarea Institutului Naţional de Cercetare-Dezvoltare în Sănătate, care se desfiinţează.
           Reglementarea este fără obiect, întrucât Şcoala Naţională de Sănătate Publică şi Management Sanitar a fost înfiinţată prin Legea nr. 95/2006 privind reforma în domeniul sănătăţii.
           În urma dezbaterilor, Comisia juridică, de disciplină şi imunităţi a hotărât,  cu unanimitate de voturi, avizarea  negativă  a  propunerii legislative privind înfiinţarea Şcolii Naţionale de  Sănătate Publică şi Management Sanitar.
           În raport de obiectul şi conţinutul reglementării,  propunerea legislativă face parte din categoria legilor ordinare. 
                                    PREŞEDINTE,                               SECRETAR,

                                    Sergiu ANDON                              George BĂEŞU
      Consilier,
      Cecilia Păduroiu

